**Milí moji,**

**Veľmi ma trápi situácia, ktorá nastala, že v kostole môže byť len 50 ľudí. Preto som písal na Úrad verejného zdravotníctva SR dotaz, či tí, ktorí sú nad limit v kostole, môžu byť pred kostolom, nakoľko máme pred kostolom k dispozícii veľký priestor aj s ozvučením.**

**Dostal som odpoveď, že ak zachováme rozostupy min. 2 m od seba (čo neplatí pre členov jednej domácnosti), prekryté ústa a nos rúškom, dezinfekciu a nepodávanie si rúk, je možné zúčastniť sa svätej omše aj pred kostolom.**

**Zároveň prosím starších, chorých a pacientov po operácii, aby radšej zostali doma a sledovali svätú omšu cez rozhlas alebo televíziu.**

**V súvise s novou príležitosťou lístkový systém od tejto nedele už nebude.**

**Je to pre nás všetkých veľmi ťažké, ale s Božou pomocou a pri vzájomnej spolupatričnosti a pomoci to určite zvládneme.**

**S láskou váš farár Ján Krajčík**